Lav et referat af nedenstående tekst:

Tekst:
November begynder med op til 12 grader, men ugens vejr vil blive køligere end den rekordvarme oktober, som vi netop har sluppet. Det forudser TV2 Vejret. Det er et lavtryk vest for Norge, som begynder at sende køligere luft ned mod Danmark. Tirsdag bliver det da også en grad køligere end mandag med 10 til 11 grader, når det er varmest. Ellers bliver det en tirsdag med plads til lidt eller nogen sol. Dagen igennem vil der dog i det vestlige Jylland kunne blive dannet byger. I den anden ende af landet forventer prognoserne, at et lavtryk tager en tur forbi Bornholm med regulært efterårsvejr i form af både skyer og regn. Under 10 grader flere steder fra onsdag Natten til onsdag lægger vinden sig betydeligt. Det betyder, at temperaturen kan komme ned i nærheden af frysepunktet. Og skulle det klare op, kan lidt let nattefrost ikke udelukkes. Størst sandsynlighed for nattefrost findes blandt andet i lavninger langs den jyske højderyg. Bliver vi ved temperaturen, vil den i løbet af dagstimerne holde sig mellem 8 og 10 grader. Noget køligere end hvad vi har været vant til på det seneste. Der bliver ikke plads til meget sol, og dagen igennem vil der kunne komme byger. Samme vejrtype torsdag Natten til torsdag er der igen risiko for let nattefrost, inden der venter en dag med kun få byger og perioder med plads til solen. Temperaturen når ligesom onsdag op mellem 8 og 10 grader, mens vinden bliver svag. I slutningen af næste uge ser det noget mere ustadigt ud med flere byger på programmet og tiltagende vind. Til gengæld kan temperaturen måske igen komme op over 10 graders varme.

Referat:
November begynder med op til 12 grader, men flere steder falder temperaturerne markant i løbet af ugen, og der kan måske lokalt komme lidt let nattefrost.